open-index/open-wikipedia-markdown huggingface dataset:
Inkereenjoki

**Inkere** eli **Inkereenjoki** () on Nevan sivujoki Leningradin alueen Hatsinan ja Tusinan piireissä sekä Pietarin Kolpinan piirissä Venäjällä. Sen pituus on 76 kilometriä ja valuma-alueen laajuus 1 000 neliökilometriä.

Joki saa alkunsa Inkerin ylängöllä Skuoritsan kylän lähellä olevasta lähteestä, virtaa tasangon keskellä jyrkkäreunaisessa uomassa ja laskee Nevaan Ust-Ižoran taajaman luona. Joen keskisyvyys on 1,5–2,0 metriä, suurin syvyys 4 metriä ja suurin leveys joen suussa 60 metriä. Joessa on paljon karsti-ilmiöitä. Tärkeimmät sivujoet ovat Paritsa, Verevka, Tšornaja, Vinokurka ja Bolšaja Ižorka.

Inkereenjoki on yksi Nevan saastuneimmista sivujoista. Inkereenjoen kalalajeja ovat hauki, ahven ja särki. Varsinkin alajuoksu Suurlopotista (ven. *Antropšino*) Kolpinaan on suosittu melontakohde. Joen varrella sijaitsevat Puutostin, Patamäen ja Telmanin kuntakeskukset sekä Kommunarin ja Kolpinan kaupungit.

Joesta on saanut nimensä Inkerin alue sekä inkeroisten kansa. Sen nimen tarkempi alkuperä on selvittämättä, mutta samanlaisia joennimiä ilmenee myös idempänä Pohjois-Venäjällä. Joen nimi muodostaa eräänlaisen parin viereisen Venjoen (< *Venäjä*) kanssa.

Vuonna 1240 Aleksanteri Nevskin johtamat Novgorodin ja Laatokankaupungin joukot löivät ruotsalaisten armeijan Nevan taistelussa Nevan ja Inkereenjoen yhtymäkohdassa. Keskiajalla seutu kuului Novgorodin Vatjan viidenneksen Inkereen pogostaan. 1600-luvulla joen rannoille syntyi suomalaisasutus, joka kuului Inkereen, Venjoen ja Skuoritsan luterilaisiin seurakuntiin. 1700-luvun alussa perustettiin Isoran Lopotin postiasema ja joelle rakennettiin sahamyllyjä, joista saivat alkunsa Inkereen tehtaat nykyisessä Kolpinassa. Näihin aikoihin joen rannalle syntyi myös saksalaisia siirtokuntia. Suomalaisasutus tuhoutui toisen maailmansodan aikaisten pakkosiirtojen seurauksena.

## Lähteet

## Aiheesta muualla
The Sims: Hot Date

**The Sims: Hot Date** on EA:n julkaisema The Sims-pelisarjan kolmas lisäosa.

Peli tuo mukanaan mahdollisuuden rakentaa ravintoloita ja yökerhoja, joihin simit voivat mennä. Peli tuo mukanaan myös paljon uusia esineitä, joilla voi sisustaa ravintolan tai yökerhon. Peli tuo myös mukanaan uuden alueen *Keskusta* ().

Lisäosa tuo peliin 125 uutta esinettä, kuten tapetteja, lattioita, lamppuja ja muita huonekaluja. 

## Lähteet

## Aiheesta muualla

* The Sims: Hot Date – MobyGames
Kolpina

**Kolpina** tai **Kolppina** () on Pietariin kuuluva kaupunki Venäjällä. Se sijaitsee Nevaan laskevan Inkereenjoen rannalla. Asukkaita on 143 800 (vuonna 2008).

Kolpinan asutuskeskus syntyi vuonna 1722 perustetun ”Inkereenjoen tehtaan” () yhteyteen. 1800-luvun puoliväliin saakka se muodostui Nikolskajan, Tšuhonskajan ja Novajan kylistä. Vuonna 1878 Kolpina sai esikaupungin statuksen ja vuonna 1912 siitä tuli kaupunki. Toisen maailmansodan aikana Leningradia kohti etenevät saksalaisjoukot pysäytettiin muutaman kilometrin päässä Kolpinasta. Sodan aikana suurin osa kaupungin rakennuksista tuhoutui.

Nykyään Kolpinassa on koneenrakennusta harjoittavan Ižorski Zavodin lisäksi mm. rakennustarvike- ja elintarviketeollisuutta. Se on Pietarin kaupunkiin kuuluvan Kolpinan piirin keskus. Kaupungin lisäksi piirin alueella sijaitsevat Metallostroin, Petro-Slavjankan, Pontonnyin, Sapjornyin ja Ust-Ižoran taajamat. Kolpinassa on Pietarin ja Moskovan välisen rautatien samanniminen paikallisliikenteen asema.

Kolpinan suomalainen ystävyyskaupunki on Rauma.

Leningradin alueen Seuloskoin piirin Kelton kunnassa on myös Kolpina-niminen kylä (ven. Колбино, *Kolbino*). Kylässä sijaitsee Kelton uusi luterilainen kirkko.

## Lähteet

## Aiheesta muualla

* Kolpina Pietari-tietosanakirjassa
Polyphony Digital

**Polyphony Digital** on japanilainen pelitalo, jonka omistaa Sony Computer Entertainment. Studio tunnettiin aiemmin nimellä **Polys Entertainment**, mutta suositun *[[Gran Turismo (pelisarja)|Gran Turismo]]* -sarjan ensimmäisen pelin jälkeen he vaihtoivat nimensä Polyphony Digitaliksi.

Studion tuntee parhaiten heidän *Gran Turismo* -autopelisarjastaan. Tämä pelisarja on noussut yhdeksi suosituimmaksi ja myydyimmäksi pelisarjaksi PlayStation -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa. Ironista kyllä, tähän mennessä missään sarjan peleissä ei ole ollut vauriomallinnusta, lukuun ottamatta pelisarjan viidettä ja kuudetta osaa Gran Turismo 5 ja Gran Turismo 6.

Polyphony julkaisi vuonna 2006 PlayStation 2:lle *[[Tourist Trophy (videopeli)|Tourist Trophy]]n*, jolla he halusivat tuoda realismin myös moottoripyörillä ajettavaksi.

## Pelit
Polyphony Digital on kehittänyt seuraavat pelit:

## Lähteet

## Aiheesta muualla
* Yhtiön verkkosivut
Contraband

**Contraband** voi viitata seuraaviin asioihin:

* Contraband, sanfranciscolainen tanssiryhmä
* Contraband, lyhytaikainen yhtye 1990-luvulta
* Contraband, australialainen yhtye, tunnettiin aiemmin nimellä Finch
* ''Contraband'', Velvet Revolverin albumi vuodelta 2004
* ''Contraband'', Golden Earringin albumi vuodelta 1976
* ''Contraband'', Madconin albumi
* ”Contraband”, raita Mad Caddiesin vuoden 2003 albumilta *[[Just One More]]*
* ''Contraband'', brittiläinen elokuva vuodelta 1940
* ''Contraband'', yhdysvaltalainen elokuva vuodelta 2012.
Tim Howard

**Timothy Matthew "Tim" Howard** (s. 6. maaliskuuta 1979 North Brunswick, New Jersey, Yhdysvallat) on yhdysvaltalainen entinen jalkapallomaalivahti.

## Seurajoukkueura
Howardin ammattilaisura alkoi North Jersey Imperialsissa, josta hän siirtyi ensimmäisen kauden jälkeen MetroStarsiin. Howard pelasi MetroStarsissa kuusi vuotta nousten yhdeksi MLS:n suosituimmista pelaajista. Myös hänen peliesityksensä olivat vakuuttavia ja vuonna 2003 Manchester United osti hänet Valioliigaan.

Ura Manchester Unitedissa alkoi Howardilta lupaavasti, mutta hän menetti paikkansa ykkösmaalivahtina peliesitysten heikennyttyä ja Edwin van der Sarin tultua seuraan. Kaudeksi 2006–2007 Howard lainattiin Evertoniin, jonne hän siirtyi kauden jälkeen pysyvästi. Evertonissa Howard oli lainasiirrostaan lähtien ykkösmaalivahti ja yksi liigan tasaisimmista maalivahdeista.

## Maajoukkueura
Howard on ollut pitkään myös Yhdysvaltojen maajoukkueen ykkösmaalivahti. Hän debytoi maajoukkueessa 2002 ja on sen jälkeen pelannut MM-kisoissa 2006, 2010 ja 2014 sekä Maanosaliittojen cupissa 2003 ja 2009. Yhdysvallat voitti CONCACAF Gold Cupin 2007 ja Howard valittiin turnauksen parhaaksi maalivahdiksi. Kaikkiaan Howard on pelannut 121 maaottelua.

## Yksityiselämä
Howardilla on Touretten syndrooma, joka todettiin hänen ollessa 9-vuotias. Perhetaustaltaan Howard on unkarilainen hänen yksinhuoltajaäitinsä ja isovanhempiensa paettua Unkarista Yhdysvaltoihin vuoden 1956 kansannousun jälkeen.

## Lähteet

## Aiheesta muualla
Keksijäkylän Lotta

**Keksijäkylän Lotta** (Leiutajateküla Lotte) on virolainen animaatioelokuva, joka kertoo Lotta-koiran seikkailuista Keksijäkylässä.

## Juoni
Suuren meren rannalla on pieni merkillinen kylä; Kylä, jonka asukkaat harrastavat eriskummallisten vimpaimien keksimistä. Vuoden huipennus on kilpailu, jossa paras vimpain palkitaan ja palkintona on kunniaa ja mainetta.

## Rooleissa
Luis Pérez Sala

**Luis Pérez Sala Valls-Taberner** (s. 15. toukokuuta 1959 Barcelona, Espanja) on entinen espanjalainen kilpa-autoilija. Hän kilpaili Formula 1 -sarjassa kausilla 1988 ja 1989.

Pérez Sala kilpaili vuonna 1985 Italian Formula 3 -sarjassa voittaen yhden kilpailun ja siirtyi seuraavaksi kaudeksi Formula 3000 -sarjaan. Hän voitti F3000:ssa kilpailun Birminghamissa ja Ennassa kaudella 1986. Vuonna 1987 hän jatkoi samassa sarjassa, jolloin hän voitti Donington Parkin ja Le Mansin kilpailut sijoittuen sarjassa Stefano Modenan jälkeen toiseksi. Seuraavat kaksi kautta menivät Formula 1 -sarjassa Minardi-tallissa. Hän saavutti yhden pisteen koko F1-urallaan Britannian GP:stä 1989. Pierluigi Martinin ajaessa tallissa Pérez Sala joutui tämän varjoon, koska Martini kykeni ajamaan, mm. päätöskisana toimivassa Australian GP:ssä kolmanteen lähtöruutuun Pérez Salan karsiutuessa kilpailun ulkopuolelle. F1-uran jälkeen Pérez Sala on kilpaillut Espanjassa erilaisissa urheiluautosarjoissa kuten Touring Caria ja GT:tä, joista Touring Carin mestaruuden hän on voittanut vuosina 1991 sekä 1993. Hän on toiminut kilpa-ajamisen jälkeen uusien kuljettajien, kuten Pedro de la Rosan ja Dani Closin kouluttajana.

Vuonna 2012 Pérez Sala toimi F1-talli HRT F1:n tallipäällikkönä. Talli ei saanut uutta omistajaa 30. marraskuuta mennessä, jolloin talli pyyhittiin pois kaudelle 2013 osallistuvien tallien listalta.

## Formula 1 -tulokset

## Muuta
Formula 3:sta ja DTM:ää ajanut Daniel Juncadella on Pérez-Salan veljenpoika.

## Lähteet

 

## Aiheesta muualla
*Salan profiili grandprix.comin sivuilla
Wilma (yhtye)

**Wilma** on laulaja Anna Kuoppamäen ja kitaristi Hans Anderssonin luotsaama yhtye, joka soittaa suomenkielistä popmusiikkia. 

Yhtye teki tammikuussa 2024 paluun esiintymislavoille.

## Diskografia
### Albumit

* *Pölyä kuusta* (1992)
* *Claudius* (1993)
* *Suuri Valkea* (1996)
* *Lovestore* (2000)

## Lähteet

## Aiheesta muualla
* Anna Kuoppamäen haastattelu
Hele Kõrve

**Hele Kõrve** (vuoteen 2009 **Hele Kõre**; s. 7. tammikuuta 1980 Jõgeva, Viron SNT) on virolainen näyttelijä ja laulaja. Kõre on näytellyt paljon teatterissa, nykyään Tallinna Linnateaterissa. Hän osallistui Viron vuoden 2007 Eurovision laulukilpailuijen karsintaan laululla "Romea ja Julia", mutta sai vain 35&nbsp;000 ääntä. 

Kõrella on naispääosa Martan roolissa elokuvassa *[[Nimet marmoritaulussa]]*. Televisiossa hän esiintyy Viron suosituimmassa sarjassa *[[Õnne 13]]*.

Kõre on vieraillut Suomessa Tallinnan kaupunginteatterin mukana vuonna 2015 ja 2019.

## Lähteet

## Aiheesta muualla
*
Hanhipaasi

**Hanhipaasi** on pieni asumaton kallioinen saari muutaman kilometrin päässä Valamosta lounaaseen Laatokalla Venäjällä. Saarella sijaitsee suomalaisten rakentama **Hanhipaaden majakka**.

## Saari
Hanhipaasi on puuton sammaleen ja kukkakasvien peittämä kallioluoto, joka nousee Laatokan pohjasta. Sen rannat ovat äkkijyrkät ja viettävät jyrkästi aina 80&nbsp;metrin syvyyteen saakka. Saari on noin parinsadan metrin pituinen ja leveimmilläänkin vain sadan metrin levyinen. Sen pinta-ala on vajaat kaksi hehtaaria ja korkein kohta on vain kolmisen metriä vedenpinnan yläpuolella.

## Majakka
Hanhipaaden majakka sijaitsee kallioluodon korkeimmalla kohdalla luodon itäreunalla. Majakkatornin korkeus on 24&nbsp;metriä, ja sen valon korkeus on noin 27&nbsp;metriä vedenpinnan yläpuolella. Rakenteeltaan majakkatorni on Hailuodossa sijaitsevan Marjaniemen majakan kaltainen. Torni on muista Suomen aluevesille rakennetuista majakoista poiketen maalattu epäsymmetrisesti siten, että tornin toisella puolella yläosa on punainen ja alaosa valkoinen, ja vastaavasti toisella puolella yläosa on valkoinen ja alaosa punainen.

Majakka on säilynyt rakennusaikaisessa alkuperäisessä asussaan, ja on sen vuoksi rakennus- ja merenkulkuhistoriallisesti merkittävä kohde. Majakkaa ei myöskään ole varustettu aurinkokennoin, ja sen syrjäinen sijainti on suojannut sitä ilkivallalta. Sen juurella sijainneet rakennukset, pieni asuinrakennus sekä suuri parakki, on siirretty pois.

Majakan lyhtylaitteena on venäläisvalmisteinen linssilaitteisto, joka ei ole alkuperäinen. Laitteisto on sähkökäyttöinen. 1990-luvun alkuun saakka majakan valonlähteenä oli niin kutsuttu atomiparisto, nykyisin ne on korvattu vaarattomin akuin. Kirjassaan *Laatokan seitsemän merta* Juha Taskinen kuvaa majakkaa *säteileväksi majakaksi*.

## Lähteet

## Aiheesta muualla

* World of Lighthouses: Ladoga Lake / Valaam / Hanhipaasi Lighthouse Kuva. 
* World of Lighthouses: Ladoga Lake / Valaam / Hanhipaasi Lighthouse Kuva. 
* World of Lighthouses: Ladoga Lake / Valaam / Hanhipaasi Lighthouse Ilmakuva. 
* Foghorn Publishing - Lighthouse Explorer Database - Hanhipaasi Light
Ultimate Victory

__NOTOC__
**Ultimate Victory** on Chamillionairen toinen studioalbumi, joka julkaistiin 18. syyskuuta 2007. Albumi on myynyt maailmanlaajuisesti 325,000 kappaletta.

## Kappaleet

## Arvostelut
* AllMusic: 
* Enterainment Weekly: B

## Lähteet
Ideaalikaasun moolitilavuus

**Ideaalikaasun moolitilavuus** on vakio, joka kertoo tilavuuden, jonka yksi mooli ideaalikaasua ottaa tietyissä olosuhteissa.

Ideaalikaasun moolitilavuus riippuu lämpötilasta ja paineesta. Lämpötilassa 273,15 K ja paineessa 101 325 Pa ideaalikaasun moolitilavuus on
V_m=22{,}414 \frac{\text{dm}^3}{\text{mol}}.

Lämpötilassa 293,15 K ja paineessa 101 325 Pa ideaalikaasun moolitilavuus on
V_m=24{,}055 \frac{\text{dm}^3}{\text{mol}}.
 Tämä arvo voidaan johtaa ideaalikaasun tilanyhtälöllä. 

## Lähteet
Il Combattimento di Tancredi e Clorinda

**Il combattimento di Tancredi e Clorinda** (SV 153, ) on italialaisen säveltäjän Claudio Monteverdin teos, näyttämöllinen madrigaali tai näyttämöllinen kantaatti. Teos sai ensimmäisen esityksensä Venetsian karnevaalien aikana vuonna 1624 kaupungin senaattorin, Girolamo Maceningon, muusikon suojelijan, luona.

## Yleistä ja taustaa
Teos on sisällytetty myös säveltäjän madrigaalien kirjan kahdeksanteen ja viimeisen osaan, jota kutsutaan nimellä *Madrigali guerrieri e amorosi*, sotaisia ja lemmekkäitä madrigaaleja. Tämä teoksen viimeinen osa julkaistiin vuonna 1638. Teos on katkelma Torquato Tasson teoksesta Vapautettu Jerusalem.  

Tässä teoksessaan Monteverdi on supistanut orkesterin melkein äärimmilleen. Orkesterin muodostavat cembalo, neljä viola da gambaa sekä kontrabasso. Kertoja kertoo urhoollisen soturin Tancredin taistelusta kaunista saraseenia Clorindaa vastaan, johon Tancredi on rakastunut. Taistelussa kuitenkin Clorinda on pukeutunut sotilaaksi, ja siksi Tancredi ei pysty tunnistamaan häntä. Raivokkaan kaksintaistelun lopuksi Tancredi lävistää miekallaan Clorindan rinnan. Viimeisenä huokauksenaan kaunis Clorinda kertoo uskostaan uuteen, kristittyjen jumalaan ja samalla hän antaa anteeksi hyökkääjälleen. Nyt Tancredi tunnistaan uhrinsa ja sekoaa tuskasta. Myös henkilömiehitys on vähäinen: kaunis saraseeni Clorinda (mezzosopraano), rohkea Tancredi (tenori) sekä kertoja (baritoni).

Tämän teoksen dramaattinen ja teatraalinen toteutus olivat suhteellisen uutta madrigaaleissa. Säveltäjä antoi myös hyvin tarkat ohjeet musiikin sovitukseen ja sijoitti tarkasti teokseensa hitaita ja kiihkeitä kohtia. Teoksen esitys kestää noin 20 minuuttia.

## Äänityksiä
*Claudio Manteverdi: Cambattimento di Tancredi e Clorinda. Monica Groop mezzosopraano, Ian Honeyman tenori, Petteri Salomaa baritoni ja Helsingin Barokkiorkesteri, johtajana Aapo Häkkinen. Alba Records.
*Claudio Monteverdi: Combattimento di Tancredi e Clorinda. Rolando Villazón ja Topi Lehtipuu, tenori, Patrizia Ciofi, sopraano, Le Concert d'Astrée, johtajana Emmanuelle Haim. Virgin Classics.

## Lähteet
*Claudio Monteverdi (1567–1643) 
*Musiikin historiaa verkossa

### Viitteet

## Aiheesta muualla
*Limretto  
*Libretto
Stefanin–Boltzmannin vakio

**Stefanin–Boltzmannin vakio** on Stefanin–Boltzmannin laissa esiintyvä luonnonvakio, jonka arvo on

:\sigma = \frac{2\pi^5k^4}{15c^2h^3} = (5{,}670 400 \pm 0{,}000 040) \, \cdot \, 10^{-8} \, \mathrm{\frac{W}{m^2 K^4}},

missä k on Boltzmannin vakio, c valon nopeus ja h Planckin vakio.

Stefanin–Bolzmannin lain mukaan mustan kappaleen säteilyn intensiteetti on suoraan verrannollinen lämpötilan neljänteen potenssiin. Verrannollisuuskerroin on Stefanin–Boltzmannin vakio.
Klaus Wennemann

**Klaus Wennemann** (18. joulukuuta 1940 Oer-Erkenschwick – 7. tammikuuta 2000 Bad Aibling) oli saksalainen näyttelijä. Hänen tunnetuimpiin rooleihinsa kuului konemestari Fritz Graden osa Wolfgang Petersenin elokuvassa *[[Sukellusvene U-96]]*.

Wennemann tuli tutuksi myös Hannes Faberin roolista saksalaisessa dekkarisarjassa *[[Ajo päällä]]* (*Der Fahnder*).

Hän menehtyi keuhkosyöpään 59-vuotiaana.

## Aiheesta muualla
*
Kaukasian tataarit

**Kaukasian tataarit** on Kaukasiassa asuvista turkkilaisista kansoista aikaisemmin käytetty yhteisnimitys. Nykyään sitä on pidettävä vanhentuneena.

1800–1900-lukujen vaihteessa ilmestyneessä Brockhaus–Jefronin tietosanakirjassa Kaukasian tataareina mainitaan seuraavat kansat:
* *vuoristolaistataarit* eli *vuorikabardit* (nykyiset balkaarit) sekä karatšait,
* *[[Dagestan]]in tataarit* eli kumykit ja nogait,
* *[[Azerbaidžan]]in tataarit*, nykyiset azerit.

Azereista käytettiin venäjän kielessä 1930-luvulle saakka nimityksiä *Taka-Kaukasian (Azerbaidžanin) turkkilaiset* tai *tataarit*. Suomalaisissa tietosanakirjoissa nämä nimitykset esiintyvät vielä 1960-luvulla.

Kieleltään ja kulttuuriltaan Kaukasian turkkilaiset kansat eivät muodosta yhtenäistä kokonaisuutta. Lähisukukieliä ovat turkkilaisten kielten kiptšakkilaiseen ryhmään kuuluvat karatšai-balkaari ja kumykki. Niistä hieman kauempana on nogai. Azeri kuuluu yhdessä turkin kanssa oguusilaiseen ryhmään.

Kaukasiassa, varsinkin Azerbaidžanissa ja Bakussa, asuu myös sinne myöhemmin muuttaneita Volgan tataareja. He eivät muodosta erillistä etnistä ryhmää.

## Lähteet
Avainkanava

**Avainkanava** oli suomalainen, kaapeliverkossa toimiva, maksuton televisiokanava. Avainkanavan kaapelioperaattoritoiminnoista ja lähetystekniikasta vastasi Tampereen Tietoverkko. Kanava aloitti Tampereella huhtikuussa 2006 ja lopetti lähetyksensä elokuussa vuonna 2009.

## Ohjelmisto
Avainkanavan ohjelmisto oli keskittynyt asumiseen, rakentamiseen ja kiinteistökauppoihin ja keskusteluohjelmiin.
Avainkanavalla esitettiin myös Tampereen ev.lut. seurakuntayhtymän tuottamia ajankohtaisia ohjelmia vuonna 2008.

Ohjelmistoa vuonna 2007:

*Kolin messut
*Asu ihmisiksi
*Ruutukaava
*Hartiapankki
*Lastenhuone
*Messumakasiini

## Näkyvyysalue
Kanava näkyi Pirkanmaalla Tampereen Tietoverkon verkossa, digitaalisena Elisan verkoissa pääkaupunkiseudulla, Riihimäellä, Jyväskylässä ja Joensuussa ja ESP:n verkossa Vammalassa. Avainkanava poistui FSP:n verkosta Forssassa 31. elokuuta 2009. Avainkanava tavoitti yhteensä noin 250 000 kaapelitaloudessa.

## Lähteet
Motori Moderni

**Motori Moderni** oli Formula 1 -sarjan moottoritoimittaja vuosina 1985–1987. Yhtiön perusti kokenut italialainen moottori-insinööri Carlo Chiti.

Chiti oli Alfa Romeon formulatallin pääinsinööri. Hän perusti Motori Modernin valmistaakseen *tipo 615-90* V6-turbomoottoreita, joita Minardi-talli käytti kaudesta 1985 kauteen 1987.

## Formula 1 -tulokset

## Lähteet
Rudolf von Alt

**Rudolf Ritter von Alt** (28. elokuuta 1812 – 12. maaliskuuta 1905) oli itävaltalainen taidemaalari. Hän opiskeli Wienin taideakatemiassa sekä isänsä, akvarellimaalin ja litografin Jacob Altin (1789-1872) johdolla.

Itävallan ulkopuolella von Alt työskenteli muun muassa Italian kohteissa. Hän lähti vuonna 1863 Krimille ja 1867 Sisiliaan. Hänet lyötiin ritariksi vuonna 1882. Hän kuoli Wienissä 92-vuotiaana ja sai hautapaikan Zentralfriedhofista.

Adolf Hitler ihaili myöhemmin varsinkin Rudolf von Altin realistista maisemamaalaustaidetta. Suurinta osaa Altin teoksista säilytetään eri wieniläisissä museoissa. Taiteilijan myöhemmässä työssä on vaikutteita impressionismista.

## Lähteet

## Aiheesta muualla
40 unohtumatonta laulua (Arja Koriseva)

**40 unohtumatonta laulua** on Arja Korisevan vuonna 2006 julkaistu kokoelma-albumi, joka sisältää 40 kappaletta hänen Sony Music Entertainment (Finland) Oy:lle levyttämistään neljästä albumistaan. Albumin on julkaissut tupla-cd:nä Sony BMG Music Entertainment Oy. 

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Alkuperäiset albumit
Kappaleet on koottu seuraavilta Korisevan albumeilta: 
* Rakastunut nainen (1995)
* Tango Illusion (1996)
* Mieli maailmoja juoksee (1997)
* Pieni kultainen avain (1998)

## Katso myös
* *"[[40 unohtumatonta laulua]]"* -sarjan muut kokoelmalevyt.

## Aiheesta muualla
* 40 unohtumatonta laulua discogs.com -sivustolla
Kalle Koiso-Kanttila

**Kalle Koiso-Kanttila** (s. 1976 Oulu) on suomalainen tenori. Hän oli kiinnitettynä Regensburgin oopperan solistikuntaan 2005-2008. Esityskaudesta 2008/2009 hänet on kiinnitetty Nürnbergin Valtionoopperan solistikuntaan.Hän on vieraillut mm. Wuppertalin, Mannheimin, Wiesbadenin, Darmstadtin ja Karlsruhen oopperoissa sekä Savonlinnan, Wernigeroden, Weikersheimin, Schwetzingenin, Maastrichtin ja Nilsiän musiikki/ooppera-juhlilla.

Koiso-Kanttilasta kertova dokumenttielokuva *Talvinen matka* esitettiin keväällä 2008 Yle TV1:llä.

## Rooleja
*Don Ottavio W. A. Mozartin oopperassa Don Giovanni
*Matteo R. Straussin oopperassa Arabella
*Paganini F. Lehárin operetissa Paganini
*Don José "Carmen"
*Alfredo "La Traviata"
*Ernesto "Don Pasquale"
*Rinuccio "Gianni Schicchi"
*Tamino "Die Zauberflöte"
*Maler "Lulu"
*Sandrino "Re Teodoro in Venezia"

## Koulutus
*Helsingin konservatorio, yksityisesti myös Nicolai Geddan sekä Monika Hauswalterin johdolla.
*Zürichin musiikkikorkeakoulu
*Karlsruhen musiikkikorkeakoulun oopperastudio

## Lähteet

## Aiheesta muualla
*Koisokanttila.com 
*DocPointin esittely dokumenttielokuvasta ''Talvinen matka'' (ohjaus Visa Koiso-Kanttila, pääosassa Kalle Koiso-Kanttila) 
*Elokuvateatteri Niagaran esittely elokuvasta ''Talvinen matka''
Heinrich Lehmann-Willenbrock

**Heinrich Lehmann-Willenbrock** (11. joulukuuta 1911 Bremen – 18. huhtikuuta 1986 Bremen) oli saksalainen laivastoupseeri ja sukellusvenekomentaja. Laivastouransa 1931 aloittanut Lehmann-Willenbrock siirtyi huhtikuussa 1939 sukellusvenelaivastoon ja sai saman vuoden joulukuussa komentoonsa ensimmäisen veneensä, U-5.

Alkusyksystä 1940 Lehmann-Willenbrock komensi VIIC-tyypin sukellusvenettä U-96. Sen seitsemännellä partiomatkalla miehistöön liittyi sotakirjeenvaihtaja, luutnantti Lothar-Günther Buchheim, joka kolme vuosikymmentä myöhemmin kirjoitti kokemuksiinsa perustuen kirjan Das Boot. Heinrich Lehmann-Willenbrock toimi kirjan kapteenin, Ukon, esikuvana.

Sodan jälkeen Lehmann-Willenbrock oli kapteenina useilla kauppa-aluksilla ja vuonna 1969 hänestä tuli ydinkäyttöisen rahtilaiva NS Otto Hahnin kapteeni.
Enrico Donati

**Enrico Donati** (19. helmikuuta 1909 Milano – 25. huhtikuuta 2008 Manhattan, New York) oli italialais-yhdysvaltalainen taidemaalari ja kuvanveistäjä. Hän opiskeli taloustieteitä Università degli Studissa Paviassa ja muutti vuonna 1934 Yhdysvaltoihin. 

Donati nousi 1940-luvulla maineeseen surrealistisena taiteilijana. Hän tapasi myös oman suuntauksensa perustajan André Bretonin ja tunsi tämän lisäksi henkilökohtaisesti muun muassa Marcel Duchamp’n.

Donatin myöhempään tuotantoon kuuluu muun muassa *Red Yellow Fossil* vuodelta 1964. Hän oli Yalen yliopiston vierailevana luennoitsijana vuosina 1962–1972. Hänen tyylinsä vaihteli uran aikana huomattavastikin, ja 98-vuotiaana hän kykeni kävelyvaikeuksistaan huolimatta maalaamaan yhä, eikä hänen näössään ollut valittamista.

## Lähteet
Las Campanasin observatorio

**Las Campanasin observatorio** on yhdysvaltalaisen Carnegie-instituutin hallinnoima observatorioalue. Se sijaitsee Keski-Chilessä, lähellä La Serenan kaupunkia. Observatorio aloitti toimintansa 1971 ja nykyisin sen pääinstrumentit ovat kaksi 6,5 metrin Magellan-teleskooppia. Las Campanas on enimmäkseen yhdysvaltalaisten yliopistojen käytössä.

## Teleskoopit ja instrumentit
* Magellan-teleskoopit (kaksi 6,5 metrin teleskooppia)
**Walter Baade -teleskooppi (otettu käyttöön 2000)
***PANIC &ndash; lähi-infrapuna-alueen kamera
***IMACS &ndash; laajakulmakamera ja spektrografi
***MagIC &ndash; optisen alueen CCD-kamera
**Landon Clay -teleskooppi (otettu käyttöön 2002)
***LDSS3 &ndash; rakospektrografi
***MIKE &ndash; echelle-spektrografi
***MIKE Fibers &ndash; valokuitusyöttö MIKE-instrumentille

* Irénée Du Pont -teleskooppi (peilin läpimitta 2,5 metriä. Otettu käyttöön 1977)
**CCD &ndash; CCD-kamera
**WIRC &ndash; laajakulmakamera infrapuna-alueelle
**WFCCD &ndash; laajakulma-CCD-kamera
**Boller & Chivens -spectrograph &ndash; rakospektrografi
**Echelle &ndash; echelle-spektrografi
**CAPSCam &ndash; kamera eksoplaneettojen astrometriseen etsintään

* Herietta Swope -telescope (peilin läpimitta 1,0 metriä. Otettu käyttöön 1971)
**CCD &ndash; CCD-kamera
**RetroCam &ndash; infrapunakamera

Alueelle tullaan rakentamaan yhdysvaltalais-australialaisena yhteistyönä lähes 25-metrisellä peilillä ja adaptiivisella optiikalla varustettu Giant Magellan Telescope, jonka on tarkoitus valmistua vuonna 2016.


File:Telescopio_Polaco_Las_Campanas.jpg|
File:Du Pont Las Campanas.jpg|
File:Magellan_telescopes.jpg|
File:Clay_telescope.jpg|
File:Warszawskie Obserwatorium Południowe.jpg|
File:Warszawskie Obserwatorium Południowe Teleskop.jpg|
File:Teleskopy ASAS OGLE.jpg|


## Lähteet

## Aiheesta muualla
*Las Campanasin observatorion kotisivut
Conolophus

**Conolophus** on leguaanien heimon suku. Suku käsittää kolme lajia, joita kaikkia tavataan Ecuadorissa.

## Lajit
* Laavaleguaani *Conolophus subcristatus*
* *[[Conolophus pallidus]]*
* *[[Conolophus marthae]]*, Galápagossaarten Isabela-saarella elävä endeeminen vaaleanpunainen iguaanilaji, joka löydettiin vuonna 1986 ja tunnistettiin omaksi lajikseen vasta vuonna 2009.

## Lähteet
* 

### Viitteet
40 unohtumatonta laulua

**40 unohtumatonta laulua** on Sony BMG:n kokoelmalevysarja. Sarjaan kuuluvat muun muassa seuraavat kokoelmalevyt:

* 40 unohtumatonta laulua, Francis Goyan kokoelmalevy
* 40 unohtumatonta laulua, Anna Hanskin kokoelmalevy
* 40 unohtumatonta laulua, Anita Hirvosen kokoelmalevy
* 40 unohtumatonta laulua, Juhamatin kokoelmalevy
* 40 unohtumatonta laulua, Kirkan kokoelmalevy
* 40 unohtumatonta laulua, Paula Koivuniemen kokoelmalevy
* 40 unohtumatonta laulua, Arja Korisevan kokoelmalevy
* 40 unohtumatonta laulua, Lea Lavenin kokoelmalevy
* 40 unohtumatonta laulua, Anne Mattilan kokoelmalevy
* 40 unohtumatonta laulua, Anneli Mattilan kokoelmalevy
* 40 unohtumatonta laulua, Jamppa Tuomisen kokoelmalevy
* 40 unohtumatonta laulua, Kari Vepsän kokoelmalevy
Yöperhonen (albumi)

**Yöperhonen** on Paula Koivuniemen vuonna 2006 julkaistu albumi. Albumin on julkaissut CD-levynä Edel Records. Albumin kansilehti sisältää kappaleiden sanat. Levy on myynyt kultaa.

Paras listasijoitus Suomen virallisella albumilistalla oli seitsemäs tila. Kaikkiaan levy oli listalla viiden viikon ajan.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Boeing 307

**Boeing 307 "Stratoliner"** oli Boeingin nelimoottorinen matkustajalentokone. Se esiteltiin 1938, eikä koskaan saanut suurta suosiota. Matkustajaversiota rakennettiin vain kymmenen kappaletta, joista sotilasversioksi (Boeing C-75) muunnettiin lentoyhtiö TWA:n operoimat viisi konetta. B307 oli ensimmäinen matkustajalentokone, jossa oli paineistettu matkustamo. Tämä mahdollisti ennen näkemättömän yli 6 000 metrin lentokorkeuden, joka riitti ylittämään useimmat sääilmiöt.

## Tekniset tiedot

## Lähteet
*

### Viitteet
Il ritorno d'Ulisse in patria

**Il ritorno d'Ulisse in patria** (SV 325, suom. Odysseuksen paluu kotimaahan) on italialaisen säveltäjän Claudio Monteverdin ooppera (*dramma per musica*), jossa on prologi ja kolme näytöstä. Oopperan libreton on kirjoittanut Giacomo Badoaro, ja se perustuu Homeroksen teoksen Odysseia loppuosaan. Ooppera sai ensi-iltansa Venetsiassa *Teatro SS Giovanni e Paolo* -teatterissa helmikuussa 1641.

## Historia
Tämä teos oli Monteverdin ensimmäinen teos Venetsiassa, ja se saavutti siellä valtaisan menestyksen. Samana vuonna teosta esitettiin myös Bolognassa, ja se saavutti siellä yhtäläisen menestyksen kuin Venetsiassakin. Näissä molemmissa esityksissä lauloivat samat laulajat keskeisiä rooleja, eli Giulia Paolelli oli Penelope, Maddalena Manelli oli Minerva ja Francesco Manelli oli Odysseus.

Tapahtuma-aika sijoittuu Troijan sodan jälkeiseen historialliseen aikaan. Tapahtumat sijoittuvan Antiikin Kreikkaan ja siellä Ithakan saarelle, josta Odusseys oli tarun mukaan kotoisin.

## Äänityksiä
*Il ritorno d'Ulisse in patria. Prégardien, Fink, Högman, Hill, Visse ym. Concerto Vocale, johtajana René Jacobs. Harmonia Mundi France HMC 901427.29. Hieno Homeros-tulkinta, jossa ylevyys ja komiikka sekoittuvat verrattomalla tavalla
*Il ritorno d'Ulisse in patria. Lehane, Bence, Wollitz, Michaelis, Santini ym. Chamber Orchestra johtajana Ewerhart

## Osajako
*Jumalat
**Giove - tenori
**Nettuno - basso
**Minerva - sopraano
**Giunone - sopraano
**Taivaalisia henkiä - naiskuoro
*Kuolevaiset
**Ulisse - baritoni tai tenori
**Penelope, hänen vaimonsa - altto
**Telemaco, hänen poikansa - tenori
**Melanto, Penelopen seuranainen- mezzosopraano
**Eumete, paimen - tenori
**Eurimaco, Melanton rakastaja - tenori
**Ericlea, Odysseuksen imettäjä - altto
**Penelopen kosijoita
***Pisandro - tenori tai kontratenori
***Anfinomo - tenori
***Antinoo - basso
***Iro, kosijoiden palvelija - tenori 
**Merimiehiä, Foinikialaiset - mieskuoro
*Prologissa
**Inhimillinen heikkous (L'humana fragilità) - sopraano tai tenori
**Aika (Il tempo) - basso
**Fortune - sopraano
**Amore - sopraano

## Lähteet
*Musiikin historiaa verkossa

### Viitteet
Rakastunut (albumi)

**Rakastunut** on Paula Koivuniemen vuonna  2003 julkaistu albumi. Albumin on julkaissut CD-levynä Warner Music Finland Oy .

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
George Tooker

**George Clair Tooker, Jr.** (5. elokuuta 1920 – 27. maaliskuuta 2011) oli yhdysvaltalainen taidemaalari. Hän oli yhdysvaltalaisen maagis-realistisen kuvataiteen keskeisiä nimiä.

Tooker opiskeli englanninkielistä kirjallisuutta Harvardin yliopistossa ja sai vapautuksen Yhdysvaltain merijalkaväestä terveyssyistä. Hän aloitti vuonna 1943 kuvataideopinnot Art Students League of New Yorkissa. 

Tooker asui Vermontissa. Hän oli vuodesta 1983 American Academy of Arts and Lettersin jäsen. Hänen tunnetuimpia töitään ovat *Subway* (1950; Whitney Museum of American Art, New York) ja *Government Bureau* (1956; Metropolitam Museum of Art). Hän kasvoi episkopaalisessa perheessä mutta kääntyi katolisuuteen. 

## Lähteet
Llano de Chajnantorin observatorio

**Llano de Chajnantorin observatorio** on rakenteilla oleva kansainvälinen observatorioalue Pohjois-Chilessä. Eurooppalaiset ovat mukana Chajnantorin rakentamisessa ja havaintotoiminnassa Euroopan eteläisen observatorion (ESO) kautta. 

Chajnantorin tasanko sijaitsee noin 40 kilometriä itään San Pedro de Atacaman kaupungista.  Tasanko sijaitsee 5&nbsp;104 metriä merenpinnan yläpuolella, mikä tekee siitä maailman korkeimmalla sijaitsevan maanpäälisen observatorioalueen. Seudun ohut ja äärimmäisen kuiva ilma tekevät alueesta ihmiselle vihamielisen, mutta tarjoavat ainutlaatuisen hyvät edellytykset etenkin vaikealla alimillimetrialueella tehtävälle tähtitieteelliselle havaintotoiminnalle. Alueen teleskoopit muodostavat fyysiseltä sijainniltaan kaksi ryhmää: Atacama Large Millimeter Array (ALMA), APEX ja CBI on rakennettu varsinaiselle tasangolle kun taas ASTE ja NANTEN2 sijaitsevat seitsemän kilometrin päässä hiukan alemmalla Pampa La Bolan alueella.

## Teleskoopit
Chajnantor on omistettu lähinnä radio- ja alimillimetrialueen havaintotoiminnalle. Siellä tulevat toimimaan seuraavat teleskoopit.

### Teleskoopit Chajnantorissa
*Atacama Large Millimeter Array (ALMA) Valmistuu 2012.
*Atacama Pathfinder Experiment (APEX) Otettu käyttöön 2005.
*Cosmic Background Imager (CBI) Otettu käyttöön 2000.

### Teleskoopit Pampa La Bolassa
*Atacama Sub-Millimeter Telescope Experiment (ASTE) 
*NANTEN2 -observatorio Otettu käyttöön 2006.

## Katso myös
*Paranalin observatorio
*La Sillan observatorio
*Very Large Telescope
*European Extremely Large Telescope

## Lähteet

## Aiheesta muualla
*Llano de Chajnantor APEXin sivuilla  
*Sääolot Chajnantorissa 
*Grenon M. (2007) ''Nature Around the ALMA Site &ndash; Part 1''. ESO Messenger 127, 59&ndash;61  Artikkeli alueen geologiasta. 
*Grenon M. (2007) ''Nature Around the ALMA Site &ndash; Part 2''. ESO Messenger 128, 57&ndash;61  Artikkeli alueen kasveista ja eläimistä.
Herbert Grönemeyer

**Herbert Arthur Wiglev Clamor Grönemeyer** (s. 12. huhtikuuta 1956 Göttingen, Ala-Saksi) on saksalainen rock-muusikko ja näyttelijä.

Grönemeyer esitti sotakirjeenvaihtaja, luutnantti Wernerin roolin Wolfgang Petersenin elokuvassa "Das Boot"/ *[[Sukellusvene U-96]]*, mutta on sittemmin keskittynyt muusikon uraansa. Hänen 1984 julkaistu albuminsa *[[4630 Bochum]]* oli ilmestyessään kaikkien aikojen myydyin saksankielinen levytys. Kaikki Grönemeyerin levyt ovat ylltyneet Saksan listaykkösiksi. Albumi "Mensch" (2002) on ollut Saksan kaikkien aikojen myydyin levy (3,7 miljoona).

*[[Time]]* palkitsi hänet vuonna 2005 humanitäärisestä työstään. Grönemeyer teki 2006 jalkapallon MM-kisojen tunnuskappaleen *Celebrate the Day*.

Vuonna 2007 Grönemeyer palasi kameran eteen esiintyen pienessä sivuroolissa Anton Corbijnin ohjaamassa elokuvassa Control.

## Aiheesta muualla
Inakhos (mytologia)

**Inakhos** (, ) oli kreikkalaisessa mytologiassa joenjumala, Argoksen ensimmäinen kuningas ja siten esi-isä Argoliin kuninkaille; hänen kerrotaan perustaneen kaupungin sen jälkeen, kun Argolis oli jälleen kelvollinen asumiselle Deukalionin vedenpaisumuksen jälkeen. Inakhokseen liitettiin Argoliin Inakhos-joki.

Inakhos oli Okeanoksen ja Tethyksen poika, ja hän meni naimisiin Melian, okeanidin, tai hänen sisarensa Argeian kanssa. Liitosta syntyivät Aigialeus, Io ja Foroneus. Joissakin lähteissä mainitaan lapsiksi vielä Amymone, Messeis, Hyperia ja Mykene.

Kun Zeuksen puoliso Hera ja merenjumala Poseidon pyysivät jokijumalia Foroneusta, Asterionia, Kefisosta ja Inakhosta päättämään, kumpi heistä saisi hallita Argolissa, nämä päättivät ratkaista kiistan Heran hyväksi. Rangaistukseksi Poseidon suitsi jokien alkulähteet, niin että joet kuivuivat silloin, kun sateet eivät tuoneet tarpeeksi vettä.

## Inakhoksen vaikutus alueen nimistöön
Koska Inakhos oli koko Argoksen alueen ensimmäinen hallitsija, koko aluetta saatettiin kutsua yksinkertaisesti Inakhoksen maaksi. Hänen mukaansa nimettiin myös Argoliin lävitse virtaava Inakhos-joki, tai vaihtoehtoisesti hän nimesi sen itse.

Plutarkhos kertoo joen nimen alkuperästä traagisemman version. Sen jälkeen, kun Zeus oli vienyt Inakhoksen tyttären Ion neitsyyden, tämä lähti ajamaan ylijumalaa takaa kiroten häntä koko ajan. Tämä loukkasi Zeusta, joten hän lähetti Teisifonen, erinyin, Inakhoksen perään, ja tämä vainosi ja kiusasi Inakhosta niin kauan, että tämä hukuttautui jokeen. Joki tunnettiin siihen saakka nimellä *Haliakmon*, mutta tämän jälkeen sitä kutsuttiin Inakhokseksi.

## Lähteet
Stefan Effenberg

**Stefan Effenberg** (s. 2. elokuuta 1968 Hampuri, Länsi-Saksa) on saksalainen jalkapallovalmentaja ja entinen keskikenttäpelaaja.

## Peliura
### Seurajoukkueet
Juniorina Effenberg edusti kotikaupunkinsa SC Victoria Hamburgia. Ensimmäisen ammattilaissopimuksensa hän teki Borussia Mönchengladbachin kanssa. Myöhemmin hän edusti myös Bayern Müncheniä, Fiorentinaa, Wolfsburgia sekä Al-Arabia. Münchenissä hän toimi kapteenina joukkueen voittaessa Mestarien liigan kaudella 2000–2001.

### Maajoukkue
Maajoukkueessa Effenberg pelasi vuosina 1991–1998 kaikkiaan 35 ottelua, joissa hän teki yhteensä viisi maalia. Vuoden 1994 jalkapallon maailmanmestaruuskilpailut päättyivät hänen osaltaan nolosti Etelä-Koreaa vastaan, kun hän näytti keskisormea viheltäville katsoijille. Tämän tempauksen ansiosta valmentaja Berti Vogts erotti Effenbergin heti ottelun jälkeen joukkueesta.

## Valmennusura

Effenberg aloitti valmennusuransa lokakuussa 2015, kun 2. Bundesliigassa pelannut SC Paderborn 07 palkkasi hänet päävalmentajaksi.  Effenbergin johdolla Paderborn aloitti hyvin kahdella voitolla, mutta hyvää alkua seuranneen 12 ottelun voitottoman putken myötä joukkue vajosi sarjan putoamisviivan alapuolelle. Lopulta Effenberg sai potkut maaliskuun alussa 2016.Paderborn zieht Reißleine und entlässt Effenberg

## Lähteet
Study Abroad

**Study Abroad** oli tanskalaislähtöinen englanninkielinen riippumaton opiskelijalehti, joka ilmestyi Islannissa, Norjassa, Tanskassa, Ruotsissa ja Suomessa. 

Pohjoismaisissa oppilaitoksissa ilmaiseksi jaeltu lehti keskittyi ulkomaanopiskeluun ja opiskelijavaihtoon.
 

## Lähteet
### Viitteet

## Aiheesta muualla
*Lehden kotisivut
Perry Mason

**Perry Mason** on yhdysvaltalainen kirjasarja, jonka on kirjoittanut Erle Stanley Gardner. Perry Mason-kirjoja on 85, joista monet on suomennettu. Kaikkien kirjojen loppuratkaisu tapahtuu oikeussalissa yleensä dramaattisten käänteiden jälkeen.

Perry Masonista on tehty useita televisiosarjoja ja -elokuvia, joissa useimmissa Masonia näytteli Raymond Burr. Televisiosarjoista ensimmäinen oli 1957&ndash;1966 esitetty *[[Perry Mason yllättää]]*.

## Päähenkilöt

* Perry Mason: Lakimies, joka puolustaa murhasyytteen saaneita viattomia.
* Della Street: Perry Masonin sihteeri
* Paul Drake: yksityisetsivätoimiston johtaja
* Hamilton Burger: yleinen syyttäjä
* Luutnantti Tragg: Murharyhmän vetäjä, pätevä poliisimies

## Lähteet

## Aiheesta muualla
* http://members.ozemail.com.au/~jsimko/  
* http://www.thrillingdetective.com/mason.html 
* http://www.perrymasontvseries.com
M/S Sluisgracht

**M/S Sluisgracht** () on alankomaalaisen C.V. Scheepvaartonderneming Lindengrachtin omistukseen rekisteröity monikäyttöinen rahtilaiva. Nykyisin aluksella operoi alankomaalainen Spliethoff -varustamokonserni. Laiva on rakennettu vuonna 2001 Stocznia Szczecińska -nimisellä telakalla, Szczecinissä, Puolassa. Kuollutta painoa *Sluisgrachtilla* on 21&nbsp;402 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam. 

Sluisgrachtin sisaraluksia ovat:
* M/S Scheldegracht
* M/S Schippersgracht
* M/S Singelgracht
* M/S Slotergracht
* M/S Snoekgracht
* M/S Spaarnegracht
* M/S Spiegelgracht
* M/S Stadiongracht
* M/S Spuigracht
* M/S Statengracht
* M/S Suomigracht
* M/S Saimaagracht
* M/S Sampogracht

## Lähteet

## Aiheesta muualla
*Aluksen sijainti  
*Kuva laivasta  
*Spliethoff: S-type *
Bastards

**Bastards** on 1981 perustettu tamperelainen punk-yhtye, joka on Suomen ensimmäisiä hardcore punk -yhtyeitä. Bastards teki ensimmäisenä suomalaisena hc punk -yhtyeenä Euroopan kiertueen vuonna 1983. Yhtyeen levyjä on julkaistu ja myyty ympäri maailmaa, muun muassa Saksassa, Brasiliassa ja USA:ssa. 2000-luvulla kaikki yhtyeen vinyylialbumit on uudelleen julkaistu Keski-Euroopasta käsin.   

Vuonna 1983 yhtye lopetti varsinaisen uransa mutta palasi vuonna 2021 alkuperäisessä kokoonpanossaan - Sid, Rike ja Masa - äänittämään uuden EP:n ”Ei sotaa”. Levy julkaistiin digitaalisena vuonna 2022 ja vinyylillä 2023.  

20.5.2023 Bastards teki ensimmäisen keikkansa neljäänkymmeneen vuoteen. Paikka oli Vastavirta-klubi Tampereella ja vastaanotto oli erinomainen. Vuoden 2023 kokoonpanossa soittavat alkuperäisjäsenten Sid Salmisen ja Rike Jokelan lisäksi Jaska Ahonen (rummut) sekä Sami ”Vuokko” Vuorinen (basso)  

Yhtyeen säveltäjä ja toinen sanoittaja Risto ”Rike” Jokela on soittanut myös Antikeho-, Riistetyt-, Pyhät Nuket- ja Nuket-yhtyeissä. Yhä 80-luvun lopun menestyskokoonpanossaan oleva Nuket palasi yleisön eteen vuonna 2018 ja julkaisi 19.5.2023 uutta musiikkia yli kolmeenkymmeneenviiteen vuoteen: ”Elämä kostaa” -kappale syntyi Riken ja Jouni Hynysen yhteistyönä ja Hynynen myös feattaa levyllä.

Rike Jokela työskentelee televisio- ja elokuvaohjaajana ja on saanut Venla-palkinnot muun muassa Pulkkinen- ja Firma -sarjoistaan. Jokela on myös yksi Karppi / Deadwind -rikossarjan luojista sekä sarjan ohjaaja. Karppi pääsi ensimmäisenä suomalaisena TV-sarjana Netflixin koko maailman kattavaan levitykseen. 

Sid Salminen on soittanut muun muassa Antikeho-, Protesti- , Kaaos- ja Hallava -yhtyeissä.

Jaska Ahonen on soittanut Kaaoksessa sekä Riken kanssa Riistetyissä sekä Pyhät Nuket- ja Nuket -yhtyeissä.

Sami Vuorinen on soittanut ja soittaa yhä useissa yhtyeissä, mm. punk-yhtye AUK:ssa.

## Jäsenet
* Sid Salminen – laulu
* Rike Jokela – kitara
* Vuokko VuorInen  – basso
* Jaska Ahonen – rummut

### Entiset jäsenet
* Lahti  – laulu (1982-1983)
* Roitsu - basso (1981-1983)
* Masa - rummut (1981-1983)

## Julkaisut
### Albumit
* 
* 
* 
* 
* 
* 
* 

### Kokoelma-albumit
* 
* 
* 
* 

### EP:t
* 
* 
  
### Singlet
* 
* 
* 
* 
* 
* 

## Lähteet

## Aiheesta muualla
* Propagandan kotisivut

## Kirjallisuutta
*
Louisiana State Capitol

**Louisiana State Capitol** on Louisianan osavaltion parlamenttitalo Baton Rougessa, Yhdysvalloissa. Rakennuksessa toimii Louisianan kaksikamarinen parlamentti, ja siellä sijaitsee myös osavaltion kuvernöörin toimisto. Noin 137 metriä korkea ja 34-kerroksinen rakennus on Yhdysvaltain osavaltioiden parlamenttitaloista korkein. 

Louisiana State Capitolin rakennustyöt alkoivat vuonna 1930 ja ne saatiin päätökseen 1932. Rakennus korvasi vanhemman, vuonna 1847 valmistuneen parlamenttitalon, joka tunnetaan nykyisin nimellä Old Louisiana State Capitol. Uuden parlamenttitalon suunnittelusta vastasi neworleansilainen arkkitehtitoimisto Weiss, Dreyfous & Seiferth. 

## Lähteet
* Tietoa Louisiana State Capitolin historiasta sekä rakennuksen arkkitehtuurista 

## Aiheesta muualla
Patrick Warburton

**Patrick John Warburton** (s. 14. marraskuuta, 1964 Paterson, New Jersey) on yhdysvaltalainen näyttelijä.

## Elämäkerta
Warburton syntyi New Jerseyssä, mutta muutti jo kolmevuotiaana Kaliforniaan, jossa hän kävi koulunsa. High schoolista päästyään Warburton opiskeli meribiologiksi Kaliforniassa, mutta keskeytti opintonsa pyrkiessään näyttelijäksi.

### Näyttelijänä
Warburton esiintyi ensi kerran televisiossa 1980-luvun lopulla usein televisiosarjojen vierailevissa rooleissa. Myös 1990-luvulla Warburton teki vierailevia rooleja, joista tunnetuin on kenties David Puddy televisiosarjassa *[[Seinfeld]]*. Warburton esiintyi myös elokuvissa *[[Scream 3]]* ja *[[Big Trouble]]*. Hän esitti pääosaa lyhytkestoisessa televisiosarjassa *The Tick* vuosina 2001 ja 2002.

### Ääninäyttelijänä
Ääninäyttelijänä Warburton aloitti vuonna 1998 Disneyn *[[Herkules (vuoden 1998 animaatiosarja)|Herkules]]*-piirretyssä, jossa hän esitti Lastrigon hahmoa. Ensimmäisen pääroolin hän sai vuonna 2000, jolloin *[[Toy Story]]* -elokuvassa näytellyt Buzz Lightyear sai oman animaatiosarjan *[[Buzz Lightyear of Star Command]]*. Lisäksi hän on ollut Kronkin äänenä elokuvassa *[[Keisarin uudet kuviot]]* ja animaatiosarjassa *[[Keisarin uusi koulu]]*, joista hän sai kaksi Annie-ehdokkuutta. Warburton on toiminut myös Joe Swansonin äänenä *[[Family Guy]]* -animaatiosarjassa vuodesta 1999. Muita hänen ääniroolejaan on Haukkis *[[Kim Possible]]ssa* ja Sheriffi Stonen äänenä *[[Scooby-Doo! Mystery Incorporated]]issa*. Hän on antanut äänensä sudelle elokuvassa *[[Tapaus punahilkka]]*. Hän oli samassa roolissa myös elokuvan jatko-osassa *[[Tapaus Punahilkka 2]]*.

## Filmografia
### Elokuvat

### Televisiosarjat

### Videopelit

## Aiheesta muualla
*
Valevahvero

**Valevahvero** (*Hygrophoropsis aurantiaca*) on Boletales-lahkoon kuuluva sienilaji. Lajin nimi tulee siitä, että sieni muistuttaa ulkonäöltään keltavahveroa, vaikka ei kuulu lainkaan vahveroiden sukuun eikä edes samaan lahkoon vahveroiden kanssa. Ruokasienenä valevahvero on melko arvoton.

## Kasvuaika ja -paikka
Valevahvero kasvaa Suomessa yleisenä elo-lokakuussa mm. havu- ja sekametsissä, havulahopuulla, karikkeilla ja hakkuuaukeilla. Se on lahottajasieni. Erityisesti kuivina syksyinä se on huomattavan runsas.

## Ulkonäkö
Valevahveron oranssinkeltainen lakki on 2–8&nbsp;cm leveä, laakea tai suppilomainen, reunoiltaan usein sisään kiertynyt. Lakin alapinnalla on tiheät, pitkäjohteiset ja oranssit heltat. Jalka on lyhyt ja solakka.

### Samannäköisiä lajeja
Valevahvero muistuttaa erehdyttävästi ruokasienenä paljon arvokkaampaa keltavahveroa. Keltavahvero on kookkaampi ja tukevampi sekä vähemmän oranssinsävyinen. Keltavahverolla ei ole varsinaisia helttoja, vaan poimut. Keltavahvero ei ole lahottajasieni, valevahvero on.

## Käyttö ravinnoksi
Valevahveroa on pidetty syötävänä, mutta huonohkona ruokasienenä. Sieni on kumimainen, sitkeä ja mauton. Sientä voidaan myös käyttää värjäykseen.

## Lähteet

## Aiheesta muualla
*Laji.fi: valevahvero (''Hygrophoropsis aurantiaca'')
*Luontoportti: Valevahvero
*Suomen Luonto: Keltavahvero vai valevahvero?
Veden kovuus

**Veden kovuudella** tarkoitetaan veden sisältämien kalsium- ja magnesiumsuolojen määrää. Mitä enemmän kyseisiä suoloja, sen kovempaa vesi on.

## Merkitys
Käyttöveden kovuus saattaa ilmetä:
* Veden jättäminä kalkkitahroina esimerkiksi pesutiloissa.
* Tukkeumina putkissa suolan saostuessa.
* Ns. kattilakivenä lämmönvaihtimissa ym. vesilaitteissa.
* Huonona pyykinpesutuloksena kovan veden sitoessa pesuainetta. Mitä kovempaa talousvesi on, sitä enemmän pesuainetta tarvitaan, jotta vesi saadaan vaahtoamaan ja pesemään kunnolla. Vedessä oleva kalsium muodostaa saippuan kanssa kalkkisaippuaa, joka ei pese, vaan saostuu. Saippuaa pitää lisätä, kunnes kaikki kalkki on sitoutunut ja saippua alkaa tehota likaan.

## Mittaaminen
Veden kovuuden yksikkönä käytetään usein saksalaisia kovuusasteita (°dH), jossa 1 aste vastaa 10 mg/l CaO:ta. SI-järjestelmän mukainen yksikkö on mmol/l. 1°dH = 0,178 mmol/l

Suomessa kallioperä on yleensä hapanta ja maasto karua ja soista, ja vesi siksi pehmeää. Kovaa vettä tavataan satunnaisesti, esimerkiksi Lohjalla, jossa on kalkkikiviesiintymä.

Yleensä oman paikkakunnan veden kovuuden saa selville paikallisen vesilaitoksen nettisivuilta.

## Katso myös
* Suola
* Tislattu vesi
* Talousvesi
* Vesijohtovesi
* Juomavesi
* Makea vesi
* Murtovesi
* Merivesi
* Karbonaattikovuus
* Vedenkäsittely

## Lähteet
*
* 
*http://www.aquahoito.info/suomi/akvaario/kovuus.php Akvaarioveden kovuus
*http://virtuaaliyliopisto.jyu.fi/oppi/ako/veden%20kovuus/Veden%20kovuus/document_view Virtuaaliyliopisto: Veden kovuuden määrittely Internet Archivessa
*Veden kovuus SuomessaHelsingin seudun ympäristöpalvelut 
### Viitteet
Lee Tamahori

**Warren Lee Tamahori** (s. 17. kesäkuuta 1950 Wellington, Uusi-Seelanti – 7. marraskuuta 2025) oli uusiseelantilainen elokuvaohjaaja. Hänet tunnettiin muun muassa elokuvistaan *[[Kerran sotureita]]* (1994) ja *[[Kuolema saa odottaa]]* (2002).

Tamahori syntyi vuonna 1950 Wellingtonissa, Uudessa-Seelannissa. Hänen isänsä oli maori ja äitinsä oli Britanniasta. Hän aloitti työt valokuvaajana, mutta 1970-luvun lopulla hän siirtyi televisiotuotantoihin, joissa hän teki aluksi töitä ilman palkkaa. Tamahori perusti vuonna 1986 Flying Fish -nimisen mainoksia tekevän yrityksen, jossa ohjasi yli 100 televisiomainosta.

Tamahorin elokuvaura alkoi 1970- ja 1980-luvuilla, jolloin hän oli mukana muun muassa useissa Geoff Murphyn ohjaamissa elokuvissa. Hän oli myös apulaisohjaajana Nagisa Ōshiman elokuvassa *[[Merry Christmas, Mr. Lawrence]]*.

Vuonna 1994 hän ohjasi ensimmäisen pitkän elokuvansa *Kerran sotureita*. Elokuva kertoi maoriperheestä ja käsitteli kaupunkilaistuneiden maorien perheväkivaltaa ja jengejä. Elokuva sai suuren suosion ja oli Uuden-Seelannin toiseksi eniten tuottanut elokuva. Lisäksi se voitti lukuisia palkintoja.

*Kerran sotureita* oli niin suosittu, että Tamahori palkattiin seuraavaksi ohjaamaan Yhdysvaltoihin. Hänen ensimmäinen elokuvansa siellä oli film noir *[[Mulhollandin putous]]* (1996). Hän ohjasi seuraavaksi elokuvat *[[Reunalla (vuoden 1997 elokuva)|Reunalla]]* (1997) ja *[[Tappava seitti]]* (2001).

Tamahorin uran suurin tuotanto oli James Bond -elokuva *[[Kuolema saa odottaa]]* (2002), joka oli Pierce Brosnanin viimeinen pääroolissa. Elokuva keräsi teattereissa yli 400 miljoonaa dollaria, mutta se sai kriitikoilta keskinkertaisia arvioita. Tamahori teki Bondin jälkeen toisen ison toimintajatko-osan, kun hän ohjasi elokuvan *[[xXx 2: The Next Level]]*. Tamahorin viimeiset kansainväliset elokuvat olivat *[[Next (elokuva)|Next]]* (2007) ja *[[The Devil’s Double]]* (2011), jotka eivät menestyneet.

Tamahori palasi Uudessa-Seelannissa ohjaajaksi muutama vuoden tauon jälkeen. Hänen viimeiset elokuvansa olivat *[[Mahana]]* (2016) ja *[[The Convert]]* (2023). Niissä hän palasi kuvaamaan maorien elämää. *The Convert* on vuonna 2025 ehdolla kuuteen New Zealand Screen Awards -palkintoon.

## Filmografia
* *[[Kerran sotureita]]* (*Once were Warriors*, 1994)
* *[[Mulhollandin putous]]* (*Mulholland Falls*, 1996)
* *[[Reunalla (vuoden 1997 elokuva)|Reunalla]]* (*The Edge*, 1997)
* *[[Tappava seitti]]* (*Along came a Spider*, 2001)
* *[[Kuolema saa odottaa]]* (*Die Another Day*, 2002)
* *[[xXx 2: The Next Level]]* (*xXx: State of the Union*, 2005)
* *[[Next (elokuva)|Next]]* (2007)
* *[[The Devil’s Double]]* (2011)
* *[[Mahana]]* (2016)
* *[[The Convert]]* (2023)
Lähde: 

## Lähteet

## Aiheesta muualla
*